Document ID: /roh_data/filtered/fineweb-2-filterrobots_roh.jsonl.gz/23150

Sco quai che Christian Prinz ha ditg envers RTR, funcziunia quai bain en sia funcziun sco directur administrativ, quai en cumbinaziun cun il directur tecnic Curdin Baltermia. El saja regularmain a Savognin, e quai che pertutga la contabilitad saja quai tuttina nua ch’in directur sesa. Cun lavurar da l’Austria anora dettia quai era novs contacts nua ch’ins possia profitar da la gruppa, che gestiunescha differents territoris da skis.
Plinavant ins haja engaschà in’ulteriura persuna che fetschia lavurs administrativas a Savognin. Era il president dal cussegl administrativ da las Pendicularas Savognin Markus Schröcksnadel di, ch’il lieu nua ch’il directur lavura saja secundar. En l’Austria dettia quai per exempel in territori da skis nua che l’administraziun saja dapli che 100 kilometers davent dal territori da skis.
RR actualitad 12:00